সুনামগঞ্জ নাগরিক উন্নয়ন ফোরাম সিলেটের উদ্যোগে ঈদ পুনর্মিলনী ও আলোচনা সভা অনুষ্ঠিত হয়েছে। শুক্রবার বিকেল ৩টায় সিলেট নগরীর তালতলাস্থ একটি হোটেলে ঈদ পুনর্মিলনী ও আলোচনা সভা সম্পন্ন হয়। সুনামগঞ্জ নাগরিক ঐক্য উন্নয়ন ফোরামের সভাপতি আক্তার হোসেনের সভাপতিত্বে ও সাধারণ সম্পাদক মাহফুজ আল গালিবের পরিচালনায় প্রধান অতিথি হিসেবে উপস্থিত ছিলেন ও বক্তব্য রাখেন, সুনামগঞ্জ-৩ আসনের সাবেক সংসদ সদস্য এডভোকেট মাওলানা শাহিনুর রহমান চৌধুরী পাশা। বিশেষ অতিথি হিসেবে বক্তব্য রাখেন, মাওলানা নুরুল আলম, মোঃ ছাদিকুর রহমান, এম এম এ শহীদ, মোঃ মাসুক মিয়া, শংকু রানী সরকার, আব্দুল মতিন, মাওলানা জহুরুল হক সহ সংগঠনে সকল কর্মী ও গণ্যমান্য ব্যক্তিবর্গ উপস্থিত ছিলেন।